stanford-oval/wikipedia huggingface dataset:
ג'ון מרסדן (ארכאולוג)

| --- | --- |
אין תמונה חופשית
 לידה:  7 במאי 1803 ויגאן, הממלכה המאוחדת 
 פטירה:  24 בינואר 1891 (בגיל 87) 
 מקום לימודים:  בית הספר העל-עממי מנצ'סטר  קולג' סנט ג'ון 
 מוסדות:  אוניברסיטת קיימברידג' 
 פרסים והוקרה:  עמית החברה הגאוגרפית המלכותית 
 
ג'ון הווארד מרסדן (באנגלית: John Howard Marsden)‏ (7 במאי 1803 - 24 בינואר 1891) היה כומר אנגלי, חוקר עתיקות והמופקד הראשון על קתדרת דיסני לארכאולוגיה באוניברסיטת קיימברידג' הוא כיהן בתפקיד זה בשנים 1851–1865 וצ'רצ'יל בבינגטון מונה במקומו.
למד בבית הספר גרמר מנצ'סטר ובאוניברסיטת קיימברידג'. הוא קיבל תואר אקשמי בשנת 1829 ותואר נוסף בשנת 1836.
ג'יימס קלארק רוס

| --- | --- |
ג'יימס קלארק רוס
ג'יימס קלארק רוס
 לידה:  15 באפריל 1800 לונדון
 פטירה:  3 באפריל 1862 (בגיל 61) איילסבורי, אנגליה
 לאום:  בריטי
 בן או בת זוג:  אן קולמן (18 באוקטובר 1843–?) 
 צאצאים:  James Coulman Ross 
 תקופת הפעילות:  1819–1843 (כ־24 שנים)
 מספר מסעות:  5
 גילויים בולטים:  ים רוס, ארץ ויקטוריה, הר ארבוס, הר טרור
 אזורים שחקר:  הקוטב הצפוני, הקוטב הדרומי
 פרסים והוקרה:  מדליית הזהב של החברה הגאוגרפית הצרפתית (1843)  מדליית המייסדים (1842)  עמית החברה המלכותית (11 בדצמבר 1828)  אביר בלגיון הכבוד 
 
סר ג'יימס קלארק רוס (באנגלית: James Clark Ross;‏ 15 באפריל 1800 – 3 באפריל 1862) היה קצין ים ומגלה ארצות בריטי. הוא חקר את הקוטב הצפוני עם דודו סר ג'ון רוס ועם סר ויליאם פארי, והוביל בעצמו משלחת לחקר הקוטב הדרומי.
חוקר הקוטב הצפוני

רוס נולד בלונדון. בהשפעת דודו הצטרף בשנת 1812 לצי המלכותי, ונלווה אליו בהפלגתו הראשונה לאוקיינוס הארקטי ב-1818 בחיפוש אחר המעבר הצפון-מערבי בין האוקיינוס האטלנטי לאוקיינוס השקט. בין השנים 1819 ו-1827 הוא השתתף בארבע משלחות לחקר הקוטב הצפוני בפיקודו של ויליאם פארי, ובשנים 1829-1833 הפליג שנית תחת פיקודו של דודו בהפלגתו השנייה לקוטב הצפוני. במהלך מסע זה, ב-1 ביוני 1831, איתרו השניים את מיקומו של הקוטב הצפוני המגנטי בחצי האי בותיה, בצפונה הרחוק של קנדה. במהלך אותה הפלגה מיפה רוס את איי בופור, שלימים הוחלף שמם על ידי דודו לאיי קלארנס.
ב-1834 הועלה רוס לדרגת קפטן. בדצמבר 1835 הציע לאדמירליות ליטול על עצמו להוביל אספקה ל-11 אוניות לציד לווייתנים שנלכדו במפרץ באפין. הצעתו התקבלה, והוא הפליג בינואר 1836 באה"מ "קוֹב". המסע היה קשה, וכאשר הגיע ביוני אל המיקום הידוע האחרון של ציידות הלווייתנים, כולן להוציא אחת כבר הצליחו לשוב הביתה. רוס לא מצא כל סימן לאונייה האחרונה, "ויליאם טור", אשר ככל הנראה נמחצה על ידי הקרח בדצמבר 1835.‏ הוא שב אל האל בספטמבר 1836 כשכל אנשיו בריאים ושלמים.
מ-1835 עד 1839, להוציא תקופת הפלגתו ב"קוב", ערך יחד עם אדוארד סאבין סקר מגנטי של בריטניה.
חוקר הקוטב הדרומי

בשנים 1839-1843 פיקד רוס על משלחת לחקר הקוטב הדרומי שכללה את האוניות אה"מ "ארבוס" ואה"מ "טרור". סייע למשלחת פרנסיס בופור, ההידרוגרף של הצי המלכותי הבריטי וחבר בכמה אגודות מדעיות. במשלחת השתתף גם ג'וזף דלטון הוקר, שהוזמן לשמש עוזר רופא. "ארבוס" ו"טרור" היו ספינות הרעשה, שהמבנה החסון שלהן התאים לתנאי ההפלגה הקשים.
ב-1841 גילה רוס את ים רוס, הנושא את שמו, את ארץ ויקטוריה, שאותה קרא על שם מלכתו, ואת הרי הגעש ארבוס וטרור, שנקראו על שם אוניות המשלחת. הם הפליגו מרחק של 250 מייל ימיים (460 קילומטר) לאורך שפת מדף הקרח הנמוך והשטוח לו העניקו את השם מחסום ויקטוריה (Victoria Barrier), שלימים ייקרא "מדף הקרח רוס" לכבודו. שנה לאחר מכן ניסה לחדור דרומה בנ"צ 55°W בערך, חקר את הצד המזרחי של האי שנקרא לימים בשם האי רוס, וגילה תוך כדי כך את האיים סנואו היל וסימור להם העניק את שמם. רוס דיווח לאדמירליות כי מצר האדמירליות (Admiralty Sound), אשר הוא העניק לו את השם לשון-ים האדמירליות (Admiralty Inlet), נראה לו כחסום על ידי קרחונים בקצהו הדרומי. ברם, אין זה ברור אם המצר היה חסום כולו בימיו של רוס; שכן לא כך היה הדבר ב-1902, כאשר המשלחת השוודית לאנטארקטיקה בהנהגת אוטו נורדנשלד גילתה כי לשון הים היא למעשה מצר. משלחתו הגיעה לקו הרוחב 78° דרום, המקום הדרומי ביותר אליו הגיע אדם עד אז. 60 שנה חלפו בטרם הגיעה משלחת אחרת לנקודה דרומית יותר.
עם שובו הוענק לרוס תואר אבירות. ב-1842 קיבל את "מדליית המייסדים" של החברה הגאוגרפית המלכותית. ב-1843 העניקה לו החברה הגאוגרפית הצרפתית את מדליית הזהב של מגלי הארצות (אנ') וכן עוטר באות מסדר לגיון הכבוד הצרפתי. ב-1847 פרסם את הדוח שהכין על המשלחת בספר שכותרתו A Voyage of Discovery and Research to Southern and Antarctic Regions. רוס נבחר לעמית החברה המלכותית ב-1848, ובאותה שנה ערך את מסעו האחרון כקפטן של אה"מ "אנטרפרייז", שיצאה בלוויית אה"מ אינווסטיגטור" (אנ') לחיפוש המשלחת האבודה של ג'ון פרנקלין.
ג'יימס היה נשוי לליידי אן רוס. הוא מת באיילסבורי ב-1862, חמש שנים אחרי מות אשתו. לוח זיכרון מציין את ביתם באליוט פאלאס, בלקהית', שבלונדון. השניים קבורים בבית הקברות הסמוך לבית האחוזה (The Abbey, Aston Abbotts) בבאקינגהמשייר, שם התגוררו. בגני האחוזה ישנו אגם ובו שני איים, האחד קרוי "טרור" והשני "ארבוס".
חשיבותו כחוקר ארצות

חשיבותו של ג'יימס רוס כמגלה ארצות נובעת מכך שהוא היה הראשון שהחל בבחינה שיטתית של מאפייניה הטבעיים של אנטארקטיקה. על אף העובדה שהדבר לא תרם לבריטים תועלת כלכלית ישירה, מכיוון שהתיישבות במקום לא באה בחשבון והכרייה הייתה קשה מדי, למחקריו הייתה תועלת במיפוי האזורים המרוחקים של העולם. האימפריה הבריטית של המאה ה-19, שהחשיבה עצמה כמעצמת-על, ראתה חשיבות רבה במידע מסוג זה.
הנצחת שמו

כלב ים רוס, אחד מארבעה זנים של כלבי ים החיים בקוטב הדרומי, שתואר לראשונה במהלך המשלחת של 1839-1843.
מצר ג'יימס רוס, בפרובינציית נונאבוט בקנדה
מדף הקרח רוס הוא מדף הקרח הגדול ביותר באנטארקטיקה.
אוניית המחקר המלכותית "גיימס קלארק רוס", המשמשת את מועצת מחקר הקוטב הדרומי הבריטי.
מכתש רוס על הירח, הנקרא על שם ג'יימס רוס ופרנק אלמור רוס.
שחף ורוד (באנגלית נקרא שחף רוס), שחף קטן, היחיד מבני מינו הגדל באזור הארקטי בקצה הצפוני ביותר של אמריקה הצפונית ובצפון מזרח סיביר.
הערות שוליים

↑  Bossi (1984); Woodman (1991).
↑  Jones (1950).
↑  Ross (1847)
↑  Mowat (1973).
↑  הלונדון גאזט, מספר 22616, עמוד 1902, 11 באפריל 1862
| --- | --- |
בקרת זהויות :  NLI: 987007424208605171  PLWABN: 9810644267105606  BIBSYS: 99011101  BNC: 000386658  BNE: XX1530769  BnF: cb15342303j (data)  Botanist: J.C.Ross  CiNii: DA00773017  GND: 119384523  ISNI: 0000 0000 8125 8361  LCCN: n50046289  NKC: pna2012688414  NLA: 35463341  NLG: 237410  NTA: 070245770  RERO: 02-A003761456  SNAC: w63n34tv  SUDOC: 057689202  TePapa: 58578  Trove: 962021  VIAF: 295803503   WorldCat (עם VIAF): 295803503
ג'יימס קמפבל

ערך זה עוסק במנהל הכללי של דואר ארצות הברית. אם התכוונתם למושל אוהיו וחבר בית הנבחרים של ארצות הברית, ראו .
ג'יימס קמפבל (באנגלית: James Campbell;‏ 1 בספטמבר 1812 – 27 בינואר 1893) היה פוליטיקאי אמריקאי מפנסילבניה, שכיהן כתובע הכללי של פנסילבניה וכמנהל הכללי של דואר ארצות הברית בממשלו של הנשיא פרנקלין פירס.
ראשית חייו

ג'יימס קמפבל נולד בפילדלפיה. אביו היה אנתוני קמפבל וסבו היה ג'ורג' קמפבל, יליד פינטנה, שבמחוז טיירון, אירלנד. קמפבל התחנך בבית הספר הפרטי גרלדוס סטוקדייל, ולמד משפטים בהדרכתו של רוברט ד. אינגרהאם. ב־14 בספטמבר 1833 הוא התקבל ללשכת עורכי הדין. יום לאחר מכן הוא התמנה כנציב של מחוז סאות'ווק של פילדלפיה וכיהן בתפקיד זה עד למינויו למועצת החינוך. ב־1840 הוא העלה הצעה להקמתו של בית הספר התיכון לבנות של פילדלפיה.
קמפבל שירת במועצת החינוך עד 1840, כאשר מינה אותו מושל פנסילבניה, דייוויד ר. פורטר כשופט בית משפט השלום, משרה בה הוא החזיק עד ינואר 1851, כאשר מינוי השופטים בפנסילבניה עבר להתבצע באמצעות בחירות.
קריירה פוליטית

לאחר תיקון חוקת פנסילבניה ב־1850, על פיו החלו השופטים להתמנות באמצעות בחירות, הוצגה מועמדתו של קמפבל כשופט בית המשפט העליון של המדינה. הייתה זו תקופה רוויית רגשות נייטיביסטים ואנטי-קתוליים. יותר משני שלישים של נציגי ועידת המפלגה המדינתית אשררו את מועמדותו, אך הוא הפסיד בבחירות, אף על פי שארבעת עמיתיו מטעם המפלגה הדמוקרטית נבחרו. ג'יימס ביוקנן העיר לאחד מידידיו בפנסילבניה, "יהיה זה עניין מצער עבור המפלגה, אם קמפבל ייכשל ושאר המועמדים לשיפוט ייבחרו. הוא הקתולי הראשון, אני מאמין, שהתמודד אי פעם על משרה מדינתית, הוא מועמד ראוי ומוכשר מאוד. אם הוא ייכשל, יהיה זה בשל אמונתו הדתית. זה כמובן ירגיז את הקתולים במפלגה הדמוקרטית. כולי תקווה שידידינו בכל מקום יזכרו זאת. אתה בעל השפעה ויכול לעשות הרבה כדי למנוע קטסטרופה כזאת".
מושל פנסילבניה ויליאם ביגלר מינה את קמפבל כתובע הכללי של פנסילבניה, ובתפקיד זה הוא שימש עד למרץ 1853, עת מונה למנהל הכללי של דואר ארצות הברית בקבינט של הנשיא פרנקלין פירס, תפקיד בו הוא כיהן עד תום נשיאותו של פירס במרץ 1857. השירות בקבינט היה גמול לסיעה במפלגה הדמוקרטית שתמכה בג'יימס ביוקנן בוועידת המפלגה הדמוקרטית בבחירות לנשיאות של 1852. יותר מכך, מינויו של קמפבל הקתולי סייע לפירס למשוך את קולותיהם של מהגרים מאירלנד.
ב־1861 היה קמפבל מועמד להסנאט מול צ'ארלס באקלו, אך הוא הובס ברוב של קול אחד בבית המחוקקים של פניסילבניה, שבאותה עת היה זה שבחר בסנאטורים. ב־1873 הוא נבחר כחבר בוועידה החוקתית של פנסילבניה, אך דחה את הבחירה בשל מצבו הבריאותי.
במשך 25 שנים היה קמפבל נשיא מועצת הנאמנים של בית הספר לרפואה על שם תומאס ג'פרסון (כיום אוניברסיטת תומאס ג'פרסון) ובמשך 45 שנים הוא היה סגן נשיא בית היתומים סנט ג'וסף, בית היתומים הקתולי הוותיק ביותר בארצות הברית, שנוסד ב־1807. בספטמבר 1869 מונה קמבפבל על ידי שופטי מחוז פילדלפיה כחבר מועצת הנאמנויות של העיר, שתחת פיקוחה היו 42 נאמנויות, כולל קולג' ג'ירארד ובית החולים למחלות עיניים וילס. בתפקיד זה הוא שימש עד למותו.
מותו

ג'יימס קמפבל נפטר בפילדלפיה ב־27 בינואר 1893. הוא היה אחרון חברי הקבינט של פרנקלין פירס שנותרו בחיים. הוא נטמן בבית הקברות הקתולי סנט מרי שבפילדלפיה.
ב־1959 שונה שמו של פארק כיכר אלגייני שברובע פורט ריצ'מונד שבפילדלפיה לכיכר קמפבל.
לקריאה נוספת

"Hon. James Campbell". Villanova Digital Library. Villanova University.
הערות שוליים

↑  "Buchanan, James (1791-1868) to L. Harper". The Gilder Lehrman Institute of American History.
| --- | --- |
בקרת זהויות :  GND: 1200451368  LCCN: n89103770  SNAC: w6tq6v04  VIAF: 16353813   WorldCat (עם VIAF): 16353813
גילברטית

| --- | --- |
 מדינות:  קיריבטי, פיג'י, איי שלמה, ניו זילנד, נאורו, טובאלו, ונואטו, הוואי
 אזורים:  קיריבטי 
 דוברים:  120,000 (2019)
 שפת אם:  120,000 (2019)
 כתב:  אלפבית לטיני
 משפחה:  אוסטרונזית מלאיו-פולינזית אוקיאנית מיקרונזית גילברטית
 לאום:  קיריבטי קיריבטי
 מוסד:  Kiribati Language Board 
 קוד שפה:  gil 
 קוד ISO 639-2:  gil
 קוד ISO 639-3:  gil
 ראו גם:  שפה • כתב • רשימת שפות
 
גילברטית (ידועה גם כקיריבטי) היא שפה אוסטרונזית המדוברת בעיקר בקיריבטי, שייכת לענף המיקרונזי של השפות האוקיאניות. השם קיריבטי מגיע מההגייה המקומית של השם "גילברטס" לפי הפונולוגיה הגילברטית. המקור לשם "גילברטס" הוא משנת 1820, כאשר האדמירל הרוסי אדם יוהאן פון קרוזנשטרן שינה את שמם של האיים ל"les îles Gilbert" (בצרפתית), איי גילברט, על שמו של קפטן תומאס גילברט אשר חצה את האיים בשנת 1788.
למעלה מ-96% מתוך 119,000 האנשים, החיים בקיריבטי, מדברים גילברטית, וכן רבים מתושבי נוי (טובאלו), האי רבי (פיג'י), ואיים אחרים אליהם הועברו תושבי קיריבטי (איי שלמה, ונואטו), או היגרו (בעיקר לניו זילנד והוואי).
בשנת 2020 בית הספר פינלייסון פארק באוקלנד הפך לבית הספר הראשון בניו זילנד שהקים יחידה ללימוד גילברטית.
בשפה הגילברטית ישנם שני ניבים עיקריים, צפוני ודרומי. ההבדל העיקרי ביניהם הוא בהגייה של מספר צלילים. לגבי איי בוטאריטארי קיים ניב ייחודי, השונה מהקיריבטי הסטנדרטי הן באוצר מילים והן בהגייה.
בגילברטית 10 תנועות ו-13 עיצורים.
| 0 | 1 | 2 | 3 | 4 |
| --- | --- | --- | --- | --- |
|  | אחורית | אחורית | קדמית | קדמית |
| סגורה | u uː |  |  | i iː |
| אמצעית | o oː |  |  | e eː |
| פתוחה |  | a aː |  |  |
הערות שוליים

↑  "Auckland school establishes Kiribati language unit | RNZ". Radio New Zealand. 2021-10-08. אורכב מ-המקור ב-2021-10-08. נבדק ב-2021-10-08.
↑  Blevins, Juliette; Harrison, Sheldon P. (1999). "Trimoraic Feet in Gilbertese". Oceanic Linguistics. 38 (2): 203–230. doi:10.1353/ol.1999.0012. S2CID 143647044.
| --- | --- |
בקרת זהויות :  NLI: 987007529277805171  GND: 4284291-8
גילגיט-בלטיסטן

| --- | --- |

 מדינה:  פקיסטן פקיסטן
 רשות מחוקקת:  האסיפה המחוקקת של גילגיט-בלטיסטן 
 נפות בטריטוריה אוטונומית:  10
 ערים בטריטוריה אוטונומית:  9
 בירת הטריטוריה אוטונומית:  גילגיט
 העיר הגדולה:  סקרדו
 תאריך ייסוד:  1 ביולי 1970
 שטח:  72,971 קמ"ר
 אוכלוסייה:  ‏
  ‑ בטריטוריה אוטונומית:  1,800,000 (2015)
 קואורדינטות:  35°21′N 75°54′E﻿ / ﻿35.35°N 75.9°E﻿ / 35.35; 75.9 
 אזור זמן:  UTC +5
 gilgitbaltistan.gov.pk
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
גילגיט-בלטיסטן (באורדו: گلگت بلتستان, בלטי: གིལྒིཏ་བལྟིསྟན, בתעתיק לטיני: Gilgit–Baltistan; נקראה בעבר "האזורים הצפוניים") היא טריטוריה אוטונומית בפקיסטן. מדרומה אזאד קשמיר, ממערבה ח'ייבר פח'טונח'ווה, מסדרון וואקאן של אפגניסטן בצפון, שינג'יאנג המחוז האוטונומי של סין במזרחה וג'אמו וקשמיר ההודית בדרום-מזרח.
האזור גילגיט-בלטיסטן מחולק למחוזות פנימיים, ובירתו היא גילגיט שבמחוז גילגיט.
יחד עם אזאד-קשמיר, היא מהווה את האזור השנוי במחלוקת בין הודו ופקיסטן אשר היה עילה גם לעימותים צבאיים מאז 1947.
| 0 | 1 | 2 |
| --- | --- | --- |
חיה: 
ציפור: 
עץ: 
פרח:
הערות שוליים

↑  "UNPO: Gilgit Baltistan: Impact Of Climate Change On Biodiversity"
↑  Shahid Javed Burki 2015.
| --- | --- |
בקרת זהויות :  NLI: 987008097089405171  GND: 1046464930  LCCN: n2011006453  NKC: ge966367  SUDOC: 168843307  VIAF: 168524422   WorldCat (עם VIAF): 168524422 
ערך זה הוא קצרמרבנושא פקיסטן. אתם מוזמנים לתרום לוויקיפדיה ו.
ג'מאל מוזלי

| --- | --- |
 לידה:  6 באוקטובר 1978 (בן 45) מילווקי, ויסקונסין, ארצות הברית
 עמדה:  מאמן
 גובה:  2.03 מטרים
 מכללה:  אוניברסיטת קולורדו
 דראפט:  לא נבחר, 2001
 קבוצות כמאמן
 2007–2010 2010–2014 2014–2021 2021–:  דנוור נאגטס (עוזר) קליבלנד קאבלירס (עוזר) דאלאס מאבריקס (עוזר) אורלנדו מג'יק
ג'מאל מוזלי (באנגלית: Jamahl Mosley; נולד ב-6 באוקטובר 1978) הוא כדורסלן עבר, ומאמן כדורסל אמריקאי. משמש כמאמן הראשי של קבוצת אורלנדו מג'יק מליגת ה-NBA.
קריירת משחק

מוזלי נולד במילווקי, ויסקונסין, וגדל בדרום קליפורניה. בין השנים 1997–2001 למד באוניברסיטת קולורדו, ולאורך 4 עונותיו בקבוצת הכדורסל שלה רשם ממוצעים כוללים של 11.4 נקודות ו-6.6 ריבאונדים למשחק.
בין השנים 2001–2005 שיחק לתקופות קצרות בקבוצות מקצועיות ממקסיקו, אוסטרליה, ספרד, פינלנד וקוריאה הדרומית.
קריירת אימון

עם פרישתו ממשחק, בשנת 2005, הצטרף מוזלי לצוות האימון של דנוור נאגטס מליגת ה-NBA, בתור "מאמן לפיתוח שחקנים" (Player development coach). בין השנים 2007–2010 שימש בקבוצה כעוזר מאמן מן המניין, תחת המאמן הראשי ג'ורג' קארל.
בשנת 2010 מונה לעוזר מאמן בקליבלנד קאבלירס, וב-4 עונותיו בתפקיד היה עוזרם של המאמנים ביירון סקוט ומייק בראון.
בין השנים 2014–2021 שימש כעוזרו של ריק קרלייל, מאמן דאלאס מאבריקס. החל משנת 2018 היה אחראי על האסטרטגיה ההגנתית של המאבריקס.
לקראת עונת 2021/2022 מונה למאמן הראשי של אורלנדו מג'יק, במקומו של סטיב קליפורד.
הערות שוליים

↑  הסטטיסטיקות של מוזלי בליגת המכללות, באתר sports-reference.com
↑  מוזלי מונה למאמן המג'יק, באתר הקבוצה, 11 ביולי 2021
ג'מאל מסבאח

ג'מאל א-דין מסבאח (בערבית: جمال مصباح; נולד ב-9 באוקטובר 1984) הוא כדורגלן אלג'יראי.
קריירת מועדונים

מסבאח החל את קריירת המשחק שלו במחלקת הנוער של אנאסי לה-ויאו, ובשנת 2001 עבר לסרבט ז'נבה. בעונת 2003/2004 עלה לקבוצה הבוגרת והבקיע 3 שערים ב-11 משחקים. בקיץ 2004, הוא עזב את סרבט בעקבות קשים כלכליים ועבר לפ.צ. בזל. בבזל הוא לא זכה להזדמנויות רבות, ובינואר 2006 הושאל ללוריאן ששיחקה אז בליגת המשנה בצרפת. אך בעקבות פציעה הוא גמר את העונה ולא זכה לשחק במדי הקבוצה. בקיץ 2006, הוא חתם באראו. בשתי עונותיו פתח ברוב משחקי הקבוצה והפך לשחקן מוביל. ב-1 ביולי 2008 חתם בלוצרן, אך ערך רק 6 הופעות כאשר בכולם עלה כמחליף. ב-1 בספטמבר 2008 הושאל לאבלינו. ביולי 2009 חתם בלצ'ה. בלצ'ה הרשים ומשך את תשומת לבם של מועדונים רבים באיטליה. ב-18 בינואר 2012, חתם במילאן ל-4 וחצי שנים תמורת 1.2 מיליון אירו. ב-26 בינואר 2012, מסבאח ערך את הופעת הבכורה שלו במסגרת רבע גמר קופה איטליה נגד לאציו בו ניצחה מילאן 1–3. ב-20 במרץ 2012, מסבאח הבקיע את השער הבכורה שלו בחצי גמר הגביע נגד יובנטוס. בתום 90 דקות ניצחה מילאן 1–2 והמשחק עבר להארכה אחרי שהפסידה באותה תוצאה במשחק הראשון, ובהארכה הצליחה יובנטוס להבקיע ולהעלות לגמר. באוגוסט 2014 חתם בסמפדוריה לשנתיים.
קריירה בינלאומית

בחודש מאי 2010 זומן מסבאח לראשונה לסגל נבחרת אלג'יריה לקראת מונדיאל 2010. ב-28 במאי 2010 ערך את הופעת הבכורה שלו בנבחרת. הוא השתתף עם הנבחרת במונדיאל 2010, גביע אפריקה לאומות 2013 וזומן לסגל הנבחרת לקראת מונדיאל 2014. ב-11 באוקטובר 2014 הוא הבקיע את שער הבכורה שלו בנבחרת בניצחון 0–2 נגד מלאווי במסגרת מוקדמות גביע אפריקה לאומות 2015.
גלסי זמסטה

| --- | --- |
 מקום הקמה:  ברנוביץ' 
 מוקד פעילות:  בלארוס בלארוס
 תקופת הפעילות:  מ-2020 
 שפה מועדפת:  בלארוסית • רוסית
 חברת תקליטים:  סוני מיוזיק
 galasyzmesta.by
 חברים
 דמיטרי בוטקוב אירנה סורגוביצקיה יבגני קרדאס יבגני ארטיו מקסים פונומרנקו
 
גלסי זמסטה (ברוסית: Галасы ЗМеста, בעברית: הקולות של העיר) היא להקה בלארוסית, המונה חמישה חברים. הלהקה הייתה אמורה לייצג את בלארוס באירוויזיון 2021, עם השיר "Ya nauchu tebya (I'll Teach You)", אך השיר נפסל עקב מילותיו השנויות במחלוקת. בהמשך, פרשה בלארוס מהתחרות של  אותה השנה.
קריירה

הלהקה הוקמה בעיר ברנוביץ', מערב בלארוס. הלהקה החלה להופיע במועדון סטאנד אפ מקומי. במהלך ההפגנות בבלארוס ב-2020, הלהקה העבירה ביקורת חריפה על המפגינים ותמכה בנשיא בלארוס, אלכסנדר לוקשנקו. כתגובה, המפלגה הדמוקרטית הבלארוסית הטיחה ביקורות על מספר שירי הלהקה המכילים תוכן הומופובי וטרנספובי.
השיר "Ya nauchu tebya (I'll Teach You)" עורר תגובות זועמות בקרב אוהדי האירוויזיון. תוך מספר שעות משחרורו, האתר "Change.org" פרסם עצומה אשר קוראת לפסול את השתתפות בלארוס באירוויזיון 2021 עקב מילים שהתפרשו כ-"דיכוי פוליטי ועבדות". העצומה נחתמה על ידי למעלה מאלף איש ב-12 שעות. מאוחר יותר באותו יום, שוודיה החליפה את מקומה של בלארוס בחבר המושבעים בגמר המלודיפסטיבלן בממלכה המאוחדת. מספר אתרי חדשות העוסקים באירוויזיון, הצהירו כי הם יפסיקו לפרסם סיקורים הקשורים לשיר או למדינה עצמה. יום אחרי הוצאת השיר, איגוד השידור האירופי הודיע כי השיר לא פועל לפי כללי התחרות בשל האופי הפוליטי של השיר. איגוד השידור האירופי ניתן לרשות השידור הבלארוסית, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. במידה ורשות השידור הבלארוסית לא תחליף את השיר, איגוד השידור האירופי יפסול את השתתפותה. ב-13 במרץ 2021, נשיא בלארוס הודיע כי רשות השידור הבלארוסית תבחר שיר חדש. לבסוף, רשות השידור הבלארוסית פרשה מן התחרות.
הערות שוליים

↑  🇧🇾 Galasy ZMesta to represent Belarus in Eurovision 2021 with “Ya nauchu tebya”
↑  🇧🇾 Belarus: Galasy ZMesta to Eurovision 2021
↑  Belarus: Galasy ZMesta will sing “Ya nauchu tebya” at Eurovision 2021
↑  Luukela, Sami (10 במרץ 2021). "A new petition to disqualify Belarus from Eurovision 2021 hits 1000 signatures". ESCXTRA. נבדק ב-10 במרץ 2021. {{cite web}}:  (עזרה)
↑  Luukela, Sami (10 במרץ 2021). "United Kingdom to replace Belarus in Melodifestivalen jury". ESCXTRA. נבדק ב-10 במרץ 2021. {{cite web}}:  (עזרה)
↑  Deakin, Samuel. "Eurovoix's Statement on Galasy ZMesta and Belarus' Participation in the Eurovision Song Contest 2021". Eurovoix. ארכיון מ-2021-03-10. נבדק ב-2021-03-10.
↑  Waddell, Nathan; Van Lith, Nick (2021-03-10). "A statement from ESCXTRA on Belarus at the Eurovision Song Contest 2021". ESCXTRA. ארכיון מ-2021-03-10.
↑  "Latest news: EBU statement on Belarusian entry". Eurovision.tv (באנגלית). 2021-03-11. נבדק ב-2021-03-11.
↑  News, Eurovision; News, Participants; Participants, Eurovision; Fans (2021-03-11). "Eurovision Belarus: EBU releases statement on the country's entry for Eurovision 2021 - ESCToday.com". Eurovision News, Polls and Information by ESCToday (באנגלית אמריקאית). נבדק ב-2021-03-11.
↑  Belarus: “We will submit a new song for Eurovision 2021” says President Lukashenko!
↑  EBU statement on Belarusian participation, Eurovision.tv, ‏2021-03-26 (באנגלית)
בלצ'לי פארק

| --- | --- |

 מידע כללי
 סוג:  בית מגורים שהוסב למוזיאון, פארק, אטרקציה תיירותית, מוזיאון צבאי, בית אחוזה אנגלי, מוזיאון עצמאי 
 כתובת:  בלצ'לי 
 מיקום:  מילטון קינס 
 מדינה:  הממלכה המאוחדת 
 הקמה ובנייה
 תקופת הבנייה:  ?–1877
 תאריך פתיחה רשמי:  1938 
 קואורדינטות:  51°59′47″N 0°44′33″W﻿ / ﻿51.99649°N 0.74256°W﻿ / 51.99649; -0.74256
 bletchleypark.org.uk
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בלצ'לי פארק(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בלצ'לי פארק
 
בלֶצְ'לי פארק (באנגלית: Bletchley Park) היא אחוזה בעיירה בלצ'לי, במחוז בקינגהמשייר שבאנגליה, כיום חלק ממילטון קינס, עיר חדשה צפונית-מערבית ללונדון, בין אוקספורד לקיימברידג'. בזמן מלחמת העולם השנייה מוקמה באחוזה זו יחידת מודיעין סודית של הבריטים, יחידת מפענחי צפנים (Codebreakers) שתפקידה היה ליירט ולפענח שדרים מוצפנים של כוחות הצבא הגרמני ומדינות הציר. המודיעין שהופק כונה "אולטרה". ההישג המפורסם ביותר של היחידה היה פיצוח מכונת ההצפנה הגרמנית "אניגמה" (בסיוע המודיעין הפולני), ופענוח כל התשדורות המוצפנות שהועברו באמצעותה. הישג זה השפיע על תוצאות המלחמה, אפשר את הסרת המצור הימי מעל בריטניה, מנע את סכנת הרעב באי והקנה לצי הבריטי יתרון משמעותי במלחמה מול חיל הים הגרמני. כיום האחוזה פתוחה לציבור ומשמשת כמוזיאון.
ההיסטוריה של המקום

שמה של האחוזה ניתן לה בשנת 1877 לאחר שנקנתה כבית-משק קטן על ידי סמואל ליפסקומב, שמכר אותה לסר הרברט סמואל ליאון (1850–1926, חבר פרלמנט יהודי מטעם המפלגה הוויגית / המפלגה הליברלית).
סר ליאון הרחיב אותה לאחוזה הנוכחית, העומדת על תילה עד היום. האחוזה המפוארת נבנתה בסגנון ויקטוריאני גותי, שטחה הכולל כ-2,300 דונמים והיא כוללת מספר מבנים. ב-1937, לאחר פטירת אשתו של סר ליאון, פאני, מכרו יורשיו את האחוזה ליזם שהתכוון להרוס אותה כדי לבנות במקומה מבני מגורים. האדמירל סר הוגו סינקלייר (מנהל מודיעין הצי, ראש MI6 ומייסד בית הספר לצפנים של המודיעין הבריטי GC&CS), קנה ממנו את האחוזה בכספו שלו, לאחר שלא הצליח לשכנע שום משרד ממשלתי לשלם עבורה. העובדה שסינקלייר ולא הממשלה הבריטית היה הבעלים של האחוזה נודעה ברבים רק ב-1991, כאשר האתר כמעט נמכר ליזמי פיתוח.
באותה עת החלו לנשב רוחות מלחמה מכיוון גרמניה, ובית הספר לצפנים של המודיעין הבריטי, שהיה בלונדון, נזקק למשכן חדש הרחק מאיום המפציצים הגרמניים. האחוזה, שנמצאה ליד צומת דרכים מרכזי, מסילת ברזל ומסעף קווי תקשורת, התאימה במיוחד למטרה זו.
מפקדת התקשורת הבריטית GCHQ (בשמה דאז GC&CS) בראשות אלסטר דניסטון, שהייתה אחראית על מודיעין אותות ועל אבטחת מידע, עברה למבנה הראשי של האחוזה ב-1939. חדר אלחוט הוקם במגדל המים של האחוזה, וניתן לה שם הכיסוי תחנה X. תחנות האזנה (תחנות "Y") אספו את האותות הגולמיים. התשדורות נרשמו ביד או הודפסו במכונת כתיבה והועברו לבלצ'לי פארק על נייר, ומאוחר יותר בטלפרינטר. בלצ'לי פארק מפורסמת בעיקר בשל פיצוח צופן האניגמה. למעשה, המודיעין הפולני הצליח לפצח את צופן האניגמה עוד בשנת 1932, ואפילו הצליח לשחזר מכונה אחת. בתחילה שינה הצבא הגרמני את מפתח ההצפנה רק אחת לכמה חודשים. לאחר פרוץ המלחמה שונה המפתח לפחות פעם ביום, דבר שהקשה מאוד על פענוחו. ב-1939 העבירו הפולנים את הידע שצברו, כולל עותק של המכונה, לידי הבריטים והצרפתים. מידע זה הספיק למפענחים הבריטים בבלצ'לי פארק כדי להבין כיצד המכונה פועלת, דבר שלא היה אפשרי ללא המכונה עצמה. ב-1940, לאחר שמצאו מספר נקודות תורפה בהנדסת המכונה, הצליחו הבריטים לפצח את סודות המכונה ולקרוא את כל התשדורות המוצפנות של הצבא הגרמני שהועברו באמצעותה.
הישגי היחידה

ייתכן כי ההישג הקריפטוגרפי המשמעותי ביותר של היחידה היה דווקא פיצוח הצופן הגרמני FISH ב-1942. FISH הוא כינוי שניתן לצופן זרם, שיושם במכונת ההצפנה הגרמנית לורנץ ששימשה את המפקדה הנאצית להעברת מסרים סודיים ביותר. המודיעין שנאסף בעקבות פיצוח הצפנים על ידי היחידה תרם רבות למאמץ המלחמתי. הוא סייע רבות להצלחת בעלות הברית בהתמודדות מול איום הצוללות הגרמניות על שיירות האספקה בקרב על האטלנטי, ולניצחונות של הצי הבריטי על חיל הים הגרמני.
הבולטים מבין המתמטיקאים ומנתחי הצפנים שעבדו בבלצ'לי פארק היו אלן טיורינג, שהניח את היסודות להמצאת המחשב המודרני, וגורדון ולצ'מן. טיורינג עמד בראש צוות המפענחים האחראי לשבירת צופן האניגמה. המחשב הדיגיטלי הניתן לתכנות הראשון בעולם היה רעיון של טומי פלאוורס. פלאוורס בנה ביחד עם צוותו מחשב פרימיטיבי בשם קוֹלוֹסוּס (Colossus), שנועד בעיקר לשבירת צופן FISH. ב-1945, בשיא המאמץ המלחמתי של המודיעין הבריטי נגד המכונה הנאצית, עבדו במקום כתשעת אלפים אנשים בעלי מגוון רחב של התמחויות. גויסו אלופי שחמט, מומחי תשבצים, בלשנים ומאות מתמטיקאים. חלק מהמגויסים נבחרו מבין הזוכים בתחרות תשבצים בעיתון. כאשר הצטרפה ארצות הברית למלחמה, נשלחו מספר מומחי הצפנה אמריקאים לבלצ'לי פארק, כדי להשתתף במאמץ המודיעין נגד הנאצים.
סניף של בלצ'לי פארק הוקם בקילינדיני (Kilindini) שבקניה, כדי לפצח ולפענח את הצפנים היפניים. הודות לשילוב של מיומנות ומזל, בוצעה משימה זו בהצלחה: עד אוגוסט 1945 ספג צי הסוחר היפני אבדות של 90 אחוזים כתוצאה מפענוח הצפנים.